text: Statsfængsel får arresthus
  21 juni 2012 kl. 13.01
  Statsfængslet Renbæk nær Tønder har fået 50 lukkede arrestpladser, der skal medvirke til at afvikle overbelægningen i områdets arresthuse, der ofte er placeret i tilknytning til politistationer.
  Statsfængslet har ombygget 50 åbne pladser til lukkede. De er placeret bag et hegn, og Kriminalforsorgen har opbygget en aktivitets- og beskæftigelsesbygning i det lukkede område.
  Statsfængslet har i dag 160 afsonere.
  De 110 er placeret i det åbne fængsel, hvor de kan arbejde og uddanne sig.
  Fængslet driver et stort landbrug med 120 sortbrogede køer, som passes af de indsatte.
  